CELEX: 62008TN0111
Language: lt
Date: 2008-03-01 00:00:00
Title: Byla T-111/08 2008 m. kovo 1 d. pareikštas ieškinys byloje MasterCard ir kt. prieš Komisiją

9.5.2008   
            
            
               LT
            
            
               Europos Sąjungos oficialusis leidinys
            
            
               C 116/26
            
         2008 m. kovo 1 d. pareikštas ieškinys byloje MasterCard ir kt. prieš Komisiją
   
   (Byla T-111/08)
   (2008/C 116/47)
   Proceso kalba: anglų
   Šalys
   
      Ieškovės: MasterCard Inc. (Purchase, Jungtinės Valstijos), Mastercard International Inc. (Purchase, Jungtinės Valstijos) ir MasterCard Europe SPRL (Vaterlo, Belgija) atstovaujamos advokatų B. Amory, V. Brophy ir S. McInnes bei QC T. Sharpe,
   
      Atsakovė: Europos Bendrijų Komisija
   Ieškovių reikalavimai
   
               —
            
            
               Pripažinti ieškinį priimtinu.
            
         
               —
            
            
               Panaikinti visą sprendimą arba nepatenkinus šio reikalavimo, panaikinti sprendimo 3, 4, 5 ir 7 straipsnius.
            
         
               —
            
            
               Priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Savo ieškiniu ieškovės prašo panaikinti 2007 m. gruodžio 19 d. Komisijos sprendimą C(2007) 6474 galutinis byloje COMP/34.579 — MasterCard, COMP/36.518 — EuroCommerce, COMP/38.580 — Commercial Cards (MasterCard), ir nepatenkinus šio reikalavimo, panaikinti specialias sprendimo nuostatas, susijusias su nustatyta priemone, remiantis tuo, kad sprendime padarytos teisės klaidos, nėra motyvų ar jie nepakankami bei yra akivaizdžių vertinimo klaidų. Ieškinys taip pat grindžiamas ieškovių teisės į gynybą Komisijos tyrimo metu pažeidimu. Konkrečiai ieškovės nurodo šiuos pagrindus, atitinkamai pagrįstus EB 229, 230 ir 253 straipsniais bei pagrindiniais Bendrijos teisės principais.
   Pirma, ieškovės mano, kad Komisija a) tinkamai nenustatydama konkurencijos ribojimo EB 81 straipsnio 1 dalies ir EEE 53 straipsnio 1 dalies prasme b) netaikydama teisingo kriterijaus objektyvaus būtinumo vertinime minėtų nuostatų prasme, padarė faktų vertinimo ir teisės klaidų.
   Antra, ieškovės tvirtina, kad Komisija nuspręsdama, kad „MasterCard Payment Organisation“ yra įmonių asociacija EB 81 straipsnio 1 dalies ir EEE 53 straipsnio 1 dalies prasme, ir kad daugiašalio tarpbankinio atsiskaitymo mokesčiai ir su jais susijusios taisyklės yra nustatyti jos sprendimu, padarė faktų vertinimo ir teisės klaidų.
   Trečia, ieškovė tvirtina, kad Komisija kalta dėl kelių esminių procedūrinių reikalavimų pažeidimų, ir kad nustatyta priemonė ir įgyvendinimo priemonės yra neproporcingos.
   Galiausiai ieškovės patvirtina, kad Komisija reikalauja neteisėtai aukšto įrodymų lygio, siekiant įvykdyti EB 81 straipsnio 3 dalies sąlygas.